**Bredballe Lokalhistoriske Forening**

**Referat fra generalforsamling afholdt mandag den 11.marts 2025 i Sognegården, Bredballe.**

Formanden, Henrik Schultz, bød velkommen til foreningens medlemmer, der som sædvanlig var mødt talstærkt op. Henrik takkede for den opbakning som foreningen altid har fra medlemmerne. Ligeledes takkede han Hældagerskolen for at foreningen trods skolens omfattende ombygning har kunnet beholde sit lokale.

Traditionen tro indledtes aftenen med en sang.

Herefter gik man over til afholdelse af selve generalforsamlingen.

**1: Valg af dirigent:**

Bestyrelsen foreslog Bodil Sørensen som dirigent, og da der var ikke andre forslag, blev Bodil Sørensen valgt med akklamation.

Bodil takkede for valget og kunne indledningsvis slå fast, at generalforsamlingen var rettidigt indkaldt både i Ugeavisen, på hjemmesiden og ved mails til medlemmerne. Hun gav derefter ordet til formanden til aflæggelse af beretning om årets aktiviteter

**2: Bestyrelsens beretning:**

 Henrik forelagde på bestyrelsens vegne sin beretning om foreningens virke i 2024. (Se bilag).

Der var ingen kommentarer eller spørgsmål til beretningen fra forsamlingen, og beretningen blev derfor godkendt med akklamation.

**3: Fremlæggelse af revideret og underskrevet regnskab:**

 Erna Juul aflagde som kasserer sin beretning vedr. foreningens økonomi. (Se bilag). Under regnskabsaflæggelsen omtalte hun vores jubilæumsbog, ”Forlystelseslivet ved Tirsbæk” af arkivar Tore Teglbjærg fra Vejle Stadsarkiv. På grund af bogens størrelse, indbinding m.m. var den selvfølgelig væsentlig dyrere end foreningens sædvanlige årshæfter. Men da det var lykkedes at få midler fra forskellige fonde og virksomheder, var den ekstra belastning af foreningens budget kun blevet 6-7000.

 Heller ikke til dette punkt på dagsordenen havde forsamlingen spørgsmål, og regnskabet

 blev godkendt med akklamation.

**4: Fastlæggelse af kontingent:**

 På grund af foreningens solide økonomi foreslog bestyrelsen et uændret kontingent på kr. 100,00 pr. husstand for 2025, hvilket også blev vedtaget med akklamation.

**5: Valg af 3 bestyrelsesmedlemmer:**

 Efter tur var Erna, Kurt og Margrethe på valg, Erna og Margrethe var villige til genvalg, men da Kurt har ønsket at udtræde af bestyrelsen, skulle der vælges et nyt bestyrelsesmedlem.

Bestyrelsen havde fået tilsagn fra Peter Dideriksen om, at han var villig til at lade sig indvælge. Peter blev opfordret til at præsentere sig for forsamlingen, hvilket han gjorde. Der var ikke andre kandidater, så Peter blev valgt med akklamation.

**6: Valg af suppleant:**

På valg var Ove

 Ove var villig til genvalg.

 Forsamlingen havde ikke andre forslag, hvorfor Ove blev valgt for en ny periode med akklamation.

**7: Valg af revisor:**

Den ene af foreningens revisorer, Bodil Sørensen, var på valg. Der var ikke andre kandidater og Bodil blev genvalgt med akklamation.

**8: Indkomne forslag:**

 Der var ikke indkommet nogle forslag til bestyrelsen forinden afholdelse af generalforsamlingen.

**9: Eventuelt:**

Der var ingen af de tilstedeværende, der ønskede ordet under dette punkt.

Hermed var de enkelte punkter på generalforsamlingens dagsordenen i henhold til vedtægterne gennemførte, og dirigenten kunne herefter takke forsamlingen for god ro og orden.

Hun overgav herefter ordet til bestyrelsens formand, som takkede hende for en fin afvikling af generalforsamlingen.

Derefter takkede Henrik hjerteligt Kurt for hans mangeårige arbejde for foreningen. Han fremhævede Kurts omhu og samvittighedsfuldhed i foreningsarbejdet og overrakte ham en gave som påskønnelse af hans kæmpe arbejdsindsats i bestyrelsen.

Derefter præsenterede formanden aftenens foredragsholder forhenværende sognepræst og nuværende formand for Byhistorisk Selskab, Birgitte Arffmann, der skulle tale om emnet ”Hvorfor lokalhistorie?”.

Med udgangspunkt i to vejlensere, der hver på sin måde og i hver sin tidsalder står som fyrtårne i formidlingen af Danmarks historie, Anders Sørensen Vedel og Ewald Tang Kristensen, fortalte hun om sine tanker vedrørende selve interessen for historie. Hvordan opstår den? Hvad nærer den? På en spændende måde fik hun også inddraget sin egen tilgang til emnet, og hvad der i hendes liv havde bidraget til hendes egen historieinteresse.

Den velbesøgte generalforsamling sluttede traditionen tro med endnu en fællessang, smukt akkompagneret af Jens Thormann på klaver.

14.3.2023

Referent

Kjeld Jensen